**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ ֆինանսների նախարարություն** | **16.03.2023թ.** |
| **01/9-1/4879-2023** |
| Հարգելի պարոն Խաչատրյան  Քննության առնելով Ձեր 06.03.2023թ. N 01/16.1/1919-2023 գրությամբ ներկայացված «Հայաստանի Հանրապետության 2022 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ ու լրա­ցումներ կատարելու մասին» ՀՀ կառավարության որոշման նախագիծը, որով առաջարկվում է ՀՀ 2023 թվականի պետական բյուջեի ՀՀ կառավարության պահուստային ֆոնդից 1043 ծրագրի 11018 «Պետական աջակցություն տեղեկատվական տեխնոլոգիաների ոլորտում գործունեություն իրականացնող առևտրային կազմակերպություններին և անհատ ձեռնարկատերերին» միջոցառմանը հատկացնել 6,36 մլրդ դրամ (առաջին եռամսյակում՝ 2.2 մլրդ, 2-րդ եռամսյակում՝ 4.16 մլրդ դրամ)՝ ՀՀ կառավարության 24․03․2022թ․ N 399-Լ և 01.12.2022թ․ N 1863-Լ որոշումների շահառու հանդիսացող կազմակերպություններին աջակցության գումարներն հատկացնելու նպատակով, հայտնում ենք հետևյալը․  առաջարկում ենք Նախագծի 4-րդ և 5-րդ հավելվածներում հստակեցնել աջակցություն ստացող առևտրային կազմակերպությունների և անհատ ձեռնարկատերերի քանակի ցուցանիշում (216 կազմակերպություն) ներառված ՀՀ կառավարության 24․03․2022թ․ N 399-Լ որոշման շահառուների թիվը, քանի որ այն չի համապատասխանում հիմնավորման մեջ նշված (20 կազմակերպություն) և կից ներկայացված հաշվարների (33 կազմակերպություն) ցուցանիշներին: Բացի այդ անհրաժեշտ է հստակեցնել նաև նույն հավելվածներում վերոնշյալ ոչ ֆինանսական ցուցանիշների եռամսյակային համամասնությունները, քանի որ 1 շահառուի հաշվով՝ առաջին եռամսյակում հատկացվող գումարը կազմում է 88.0 հազ. դրամ, իսկ 2-րդ եռամսյակում՝ 21.8 հազ. դրամ: | Ընդունվել է:  Ինչ վերաբերվում է ոչ ֆինանսական ցուցանիշների եռամսյակային համամասնություններին և 1 շահառուի հաշվով հատկացվող գումարների համամասնություններին, ապա համաձայն ստացվող տեղեկատվության, որևէ համամասնություն չի կարող հստակեցվել, քանի որ տարբեր են ինչպես կազմակերպություններին փոխհատուցման ենթակա գումարները՝ 700 հազար դրամից մինչև 92 մլն. դրամ, օրինակ, այնպես էլ՝ մեկ կազմակերպության հաշվով յուրաքանչյուր ամիս փոխհատուցման ենթակա գումարները: |
| **2. ՀՀ պետական եկամուտների կոմիտե** | **14.03.2023թ.** |
| **01/3-3/15027-2023** |
| Հարգելի պարոն Խաչատրյան  ՀՀ պետական եկամուտների կոմիտեն քննարկել է «Հայաստանի Հանրապետության 2023 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը, որի վերաբերյալ հայտնում ենք, որ առաջարկութ­յուններ չունենք։ | Ընդունվել է: |